جراند ثيفت اوتو ("Grand Theft Auto" اختصارها "GTA") و المعروفه باسم جاتا اشهر الالعاب اللى بتحافظ على شهرتها و مستخدميها لغاية دلوقتى فلعبة جاتا هيا عباره عن لعبة مغامرات فيها واحد بيجرى عشان يسرق العربيات و يتفسح بيها و فيها كويستات عشان تعملها و البوليس بيجرى وراك فيها عشان انت مجرم بتقتل الناس و بتسرق عربياتهم و فيها حجم كبير جدا من المساحات اللى تقدر اللعب بيها و جاتا هيا من انتاج شركة روكستار جيمز. تم تأسيس الشركه سنة 1998 و هيا شركة برمجيات و اشتهرت بلعبة جاتا اللى اشتهرت جدا و لسا بتحافظ على شهرتها لان الشركه بتشتغل عليها كويس و دايما بتطورها و دايما فى اصدارات جديده بتنزل منها. تخضع للشركه كتير من الاستديوهات اللى بتساهم فى نشر و برمجة الالعاب فهيا بتضم 9 استديوهات فى عدة دول مختلفه هما: روكستار نورث فى المملكه المتحده و تم افتتاحها سنة 1988. روكستار تورونتو فى وسط كندا فى مدينة تورونتو و تم افتتاحها سنة 1999. روكستار سان دييجو فى الولايات المتحده فى سان دييجو و تم افتتاحها سنة 1984. روكستار ليدز فى انجلترا و تم تأسيسها سنة 1997. روكستار لندن فى المملكه المتحده و تم افتتاحها سنة 2005. روكستار اليابان فى طوكيو و تم تأسيسها فى سنة 2005.